Na osnovu člana 239 stav 1 Zakona o planiranju prostora i izgradnji objekata (»Sl. list CG«, br. 51/08, 40/10, 34/11, 40/11, 47/11, 35/13, 39/13, 34/14 i 82/20), člana 2 stav 2 Odluke o naknadi za komunalno opremanje građevinskog zemljišta (»Sl. list CG – opštinski propisi«, br. 38/20) i člana 43 stav 1 tačka 30 Statuta Opštine Bar (»Sl. list CG – opštinski propisi«, br. 37/18), Skupština opštine Bar, na sjednici održanoj dana 22.12.2020. godine, donijela je

**ODLUKU**

**o načinu izmirenja naknade za komunalno opremanje građevinskog zemljišta**

**Član 1**

Ovom Odlukom utvrđuje se da investitor, Sindikat bezbjedonosnih institucija Crne Gore za izgradnju objekta na urbanističkim parcelama UP br. 34 i UP br. 35 u zoni „B“, blok 1, po DUP-u „Topolica – Bjeliši“ izmjene i dopune, naknadu za komunalno opremanje građevinskog zemljišta, umjesto u novcu izmiri ustupanjem u svojinu Opštini Bar poslovnog prostora u istom i ustupanjem zemljišta čiji je vlasnik Sindikat bezbjedonosnih institucija Crne Gore, a koje je prema DUP-u planirano kao javna površina – saobraćajnica koja nosi oznaku u planu TB-1.

**Član 2**

Na urbanističkim parcelama iz člana 1 ove Odluke, planirana je izgradnja objekta ukupne BGP 15.152 m2. Parcele se nalaze u prvoj zoni u kojoj naknada iznosi 126,00 €/m2 NGP objekta, tako da obaveza investitora iznosi ukupno 1.575.000,00 €.

Iznos iz stava 1 ovog člana predstavlja akontaciju do izrade revidovanog idejnog ili glavnog projekta, odnosno konačnog obračuna, na osnovu kojih može doći do korekcije utvrđenog iznosa naknade, a time i do odgovarajuće korekcije u površini poslovnog prostora koji će se ustupiti Opštini.

**Član 3**

Utvrđenu naknadu za komunalno opremanje investitor, Sindikat bezbjedonosnih institucija Crne Gore će izmiriti na način što će Opštini Bar prenijeti u svojinu kat. parcelu 4989 KO Novi Bar, površine 1155 m2 i poslovni prostor u prizemlju objekta finalno završen, korisne neto površine 650 m2.

Vrijednost zemljišta i poslovnog prostora odgovara utvrđenom iznosu naknade za komunalno opremanje građevinskog zemljišta, a utvrđena je na osnovu Izvještaja ovlašćenog procjenitelja i iznosi za zemljište 258,00 €/m2, a za poslovni prostor 1.964,63 €/m2.

**Član 4**

Odluka se donosi na zahtjev Sindikata bezbjedonosnih institucija Crne Gore, a u svrhu pomoći realizaciji objekta namijenjenog rješavanju stambenih potreba zaposlenih u bezbjedonosnim institucijama.

**Član 5**

Investitor je dužan da objekat izgradi i preda Opštini poslovni prostor u roku od tri godine od dana donošenja ove Odluke.

**Član 6**

Prava i obaveze koje proističu iz ove Odluke Opština Bar i Sindikat bezbjedonosnih institucija Crne Gore urediće Ugovorom.

Ovlašćuje se predsjednik Opštine da u ime Opštine zaključi ugovor sa Sindikatom bezbjedonosnih institucija Crne Gore.

**Član 7**

O realizaciji Odluke predsjednik će informisati Skupštinu kroz godišnji izvještaj o radu.

**Član 8**

Ova Odluka stupa na snagu osmog dana od dana objavljivanja u „Službenom listu Crne Gore – opštinski propisi“.

**SKUPŠTINA OPŠTINE BAR**

Broj: 030- 016/20-532 **PREDSJEDNICA**

Bar, 22.12.2020. godine Milena Božović s.r.